
בוגר הפקולטה לרפואה של האוניברסיטה העברית והדסה
התמחות ברפואה פנימית ביה"ח תל השומר 
רופא בכיר במחלקה פנימית המרכז הרפואי שיבא
1974 – 1972   מנהל בית החולים ע"ש רבקה זיו, צפת
1978 – 1974   מנהל בית החולים יפו(וולפסון)
1978 – 1974  מנהל מחלקה פנימית,  בי"ח יפו 
1994 – 1978 מנהל מחלקה פנימית א', בי"ח מאיר כ"ס
1980 – 1970 חתם רפואי ויועץ בחברות ביטוח
1995 – 1994  סגן מנהל רפואי, מכבי שירותי בריאות
1998 – 1993 יו"ר האיגוד הישראלי  לרפואה פנימית
2001 – 1980 יו"ר ועדה לתוארי מומחה, המועצה המדעית של הר"י
2002 – 1998 נשיא האיגוד האירופי לחקר יתר לחץ דם בסכרת
2004 – 1995 מנהל מחלקה פנימית ד', בי"ח מאיר כ"ס
2004 - 1993  חבר הפנל  להערכת תרופות, ארגון הבריאות העולמי
2006 – 1997  יו"ר ועדת התרופות המרכזית, שירותי בריאות כללית
2006 – 1990  יועץ מחקר, ארגון הבריאות העולמי
2013 -2009   יו"ר האגודה הישראלית לסכרת
2018- 1998 חבר מערכת European J. Internal Medicine
2021 -2005  מנהל רפואי, המרכז הרפואי מעיני הישועה
2022 -2002 חבר המועצה הלאומית לדימות
חבר המועצה הלאומית לסכרת
חבר באיגודים  המקצועיים ליתר לחץ דם ,אנדוקרינולוגיה, סכרת ורפואה פנימית.
פרופסור מן המניין (אמריטוס) לרפואה פנימית, אוניברסיטת תל-אביב

חוות דעת רפואית

ת.א. 18026-01-26 (בימ"ש השלום בהרצליה)

לבקשת עו"ד אריאל פרייברג  עיינתי במסמכים רפואיים שהועמדו לרשותי ובחוות דעת רפואיות
כדי להעריך את תוחלת חייו של  אברהם ציון ז"ל (להלן המנוח)  לאור בעיותיו הרפואיות  עד לאירוע  נשוא תביעה זו, במהלכו המנוח נפטר.
חוות דעת זו היא, בעיקרה, תגובה לחוות דעתו של פרופ' יורם לבוא  מ-23.06.26.

המסמכים שהיו לפני:
רשומה רפואית , מכבי שירותי בריאות 
רשומה רפואית מהמרכזים הרפואיים שיבא, וולפסון ואסותא.
חוות דעת רפואית , דר א. חזן 20.11.25
חוות דעת רפואית , פרופ' יורם לבוא 23.06.26




פרשת המקרה 
רקע -  אברהם ציון ז"ל נולד ב- 1953. נפטר ב- 16.02.25 עקב סיבוכים לאחר ניתוח לכריתת כיס המרה .  המנוח עישן, נגמל בגיל 65.
היה קבלן בניין. ב- 2019 רופא המשפחה כותב "בריא בדרך כלל, הפסיק לעשן לפני מספר שנים.      ב- 2018 נכתב כי המנוח מעשן. סביר להניח כי  אכן נגמל מעישון לאחר  שנמצאה מחלת העורקים ברגליים, ב-2018. (בגיל 65).

מחלות רקע
2016-כאבי גב תחתון- תלונות חוזרות במשך שנים רבות על רקע בלטי  דיסק  בעמוד השדרה המותני.
2017- זיהום בדרכי השתן על רקע הגדלת הערמונית.
2018- PVD הפרעה בזרימת הדם בעורקי הרגליים. צליעה לסירוגין. ללא כאבים במנוחה. ABI במאמץ מימין- 0.42, משמאל- 0.35.  בבדיקה נוספת ב 2024- ABI מימין 0.78, משמאל -0.54. נרשם טיפול באספירין. וטיפול במשלב תכשירים לאיזון שומני הדם (  Atozet).
2019- כאבים בקרסול ימין. דלקת בגיד אכילס.
2020- נרשם טיפול במשאף  עקב קושי להוצאת ליחה. נרשמה אבחנה של COPD (מחלת ריאות חסימתית כרונית על רקע עישון). אין תלונות על מצוקת נשימה. אין נתונים על תפקודי נשימה. צילום רנטגן  של בית החזה- תקין. 
2021- תלונות בדבר צרבת. טופל במעכבי יצירת חומצת מלח (PPI).
2023- בדיקות צפיפות עצם נמצאה אוסטיאופורוזיס. ריכוז נמוך מאוד של וויטמין D. נרשם טיפול בביפוספונטים והשלמת החסר בוויטמין D.
2024- כאבים בכתף שמאל – ללא ממצאים משמעותיים בבדיקות חוזרות.
04/2024 – רופא המשפחה רושם: " בדיקות הדם- הכל בגדר הנורמה".
-


דיון
השאלה לדיון היא  מה הייתה תוחלת חייו השארית של המנוח  אלמלא נפטר  בעקבות האירועים שהם נשוא התביעה בתיק זה.
במועד  פטירתו המנוח היה בן 71. לפי נתוני הלשכה המרכזית לסטטיסטיקה, תוחלת החיים  הממוצעת של גבר ישראלי, יהודי,  בן 71 ,  קרובה ל-16 שנים.
גורם הרקע  העיקרי  לקיצור תוחלת החיים במנוח הוא העישון. 
עישון - בספרות הרפואית קיים קונצנזוס כי גברים המעשנים  מעל- 20 סיגריות ביום חיים כ-11 שנים פחות מאלה שלא עישנו מעולם. אולם, באוכלוסייה בישראל עדיין קרוב ל-25% מעשנים. לכן, לעומת הממוצע, מעשן מאבד כ-8 שנים מתוחלת חייו (1,2 (. נתונים אלה נכונים למעשנים כל חייהם. אדם הנגמל מעישון מאבד פחות שנות חיים מזה הממשיך לעשן. גבר הנגמל מעישון  בגיל 65 מאבד רק 7 שנים  מתוחלת חייו השארית לעומת  הלא מעשנים, כלומר כ- 5 שנים לעומת הממוצע. 
המנוח נבדק מספר פעמים בבתי חולים, פעם לקראת ציסטוסקופיה ופעם אחרת בעקבות נפילה. בכל פעם - א.ק.ג. וצילום  חזה היו תקינים. ברשומה הרפואית יש תיעוד בדבר בדיקה גופנית של המנוח ע"י רופא המשפחה  ורופאים אחרם  נכתב כי "הנשימה תקינה". המנוח לא סבל מיתר לחץ דם, לא היו תלונות ולא היו ממצאים של מחלת לב. בגין 70 התוצאות הקליניות של העישון היו מחלת ריאות חסימתית  קלה, שטופלה במשאפים בלבד, ללא אנמנזה של זיהומים חוזרים וללא רמז למצוקת נשימה וכן מחלת העורקים ברגליים שהיא תוצא אופייני מאוד במעשנים. לאחר שהמנוח נגמל מעישון המחלה לא התקדמה. לא היה צורך בהתערבות בכלי הדם.
כיון שרוב המעשנים הכרוניים  בקבוצת הגיל של המנוח סובלים ממחלת ריאות משמעותית וממחלת לב כלילית,  שלא הייתה במנוח ,  ניתן להסיק כי השפעת העישון עליו הייתה מתונה יחסית לצפוי  לאור משך העישון.
אפשר, לכן, להכיל על המנוח את החישוב הממוצע ולקבוע שהעישון היה צפוי לקצר את תוחלת חייו השארית ב-5 שנים  לעומת הממוצע בבני גילו. מכאן- אלמלא נפטר בנסיבות שהן נשוא הדיון בתיק זה  המנוח היה צפוי ,סטטיסטית, לתוחלת חיים שארית של 11 שנים.



תגובה לחוות דעתו של פרופ' יורם לבוא

בקבוצת הגיל של המנוח ל-65% מהאנשים יש יתר לחץ דם, שלא היה  במנוח,  ל-90% יש דיסליפידמיה ( כאשר רק במחציתם היא מטופלת כנדרש בעוד שהמנוח קיבל טיפל מלא) ב- 35% מהם יש עדות קלינית למחלת לב כלילית ,שלא הייתה במנוח. ל 30% מהם יש סכרת שלא הייתה  במנוח(3).
תוחלת החיים הממוצעת  כפי שהיא רשומה בדו"חות  הלשכה המרכזית לסטטיסטיקה כוללת את כלל האוכלוסייה, בריאים וחולים גם יחד. לכן המצאות שינויים טרשתיים בבדיקות הדימות של המנוח הם הכלל ולא היוצא מהכלל בקבוצת גיל זו ובמיוחד בקרב המעשנים. קיצור תוחלת החיים בגין העישון נגרם בעיקר על ידי מחלות  שהן תוצאה של טרשת העורקים. לכן, לאור הנתונים הספציפיים של המנוח, הפרוגנוזה שלו  הייתה צפויה להיות טובה משמעותית לעומת הממוצע.
פרופ' לבוא מנסה לתאר את המנוח כחריג מבחינת חומרת טרשת העורקים ומכאן הוא גוזר את הערכתו לתוחלת חיים קצרה מאוד. אבל בפועל- המנוח היה חולה קל משמעותית לעומת הממוצע.. המצאות הסתיידויות בדפנות העורקים,  כליליים והיקפיים, אומנם  מסמנת סיכון יתר לתחלואה עתידית לעומת מי שאין בעורקיו ממצאים כאלה. אך סיכון-יתר זה מתבטא בקיצור תוחלת החיים של המעשן ואין מקום לחישוב כפול. הנתונים שפרופ' לבוא מביא בדבר  הצפי לפטירה מוקדמת של חולים שאובחנה בהם מחלת עורקים היקפיים הם משנות התשעים של המאה הקודמת. מאז חל שיפור ניכר ברפואה ובמיוחד בטיפול בגורמי הסיכון . כמו כן, אין במחקרים  המצוטטים נתונים לגבי האנשים שנגמלו מעישון ואין נתונים בדבר השכיחות של מחלות הרקע במיוחד יתר לחץ דם וסכרת ובדבר הטיפול שחולים אלה קבלו.



למרות גילו (71) ולמרות העישון, ממנו נגמל בגיל 65, המנוח לא היה חולה לב, לא היה לו יתר לחץ דם, לא הייתה לו סכרת, לא הייתה לו מחלת לב ולא חלה בסרטן.  הביטוי הקליני לנזקי העישון היה  טרשת בעורקי הרגליים שהייתה יציבה מאז נגמל מעישון ולא חייבה התערבות, ומחלת ריאות כרונית קלה, ללא מצוקת נשימה ללא זיהומים . לאור נתונים אלה ניתן להעריך כי תוחלת חייו השארית הייתה צפויה להיות  ארוכה יותר מהממוצע  הצפוי סטטיסטית לפי גילו ומועד הפסקת העישון. אם היה חריג הרי היה חריג לטובה. התחזית האפוקליפטית של פרופ' לבוא מתבססת על נתוני דימות שאין להם בסיס קליני זולת הפגיעה בעורקי הרגליים. ועל נתונים אמריקניים  משנות השמונים של המאה הקודמת כאשר נתוני החולים אינם ידועים ולכן אי אפשר להשליך מהם על המנוח.

